Lucie Cousturier

Pitris.
Nassùa dël 1875, mòrta dël 1925.

Anlevà an n'ambient cultivà e asià, da giovo a l'ha ancaminà a vëdde dj'esposission artìstiche, ch'a comentava pr'ëscrit an dle litre adressà a sò pare.
Butasse da àuto-didata a la pitura, arcomandà da col ch'a dventrà sò òm a l'é përfessionasse, a smija a parte dal 1897, sota Paul Signac, un dj'arpresentant pi avosà dël neo-ampressionism e prim teòrich d'ës moviment artìstich.
Lucie Cousturier a dventrà soa cara amìa, a colessionrà soe euvre, a-j consacrërà djë scrit a parte dal 1912 e a na farà sò esecutor testamentari.

Educà ëd fasson lìbera, l'artista a l'era anti-militarista e a l'é tòst ëvnùita anti-colonialista, anàrchica e libertaria.

A l'é ëdcò dasse a la crìtica e a j'ansagg, dont un motobin amportant dël 1922 su Seurat.

Cousturier, Lucie